সূর্যের নিকটতম গ্রহ কোনটি? তুমি আমি সবাই জানি, এটি হচ্ছে বুধ গ্রহ। যদি বলি কোন গ্রহের তাপমাত্রা সবচেয়ে বেশি, এই প্রশ্নের উত্তরেও যদি বুধ বলো, তাহলে মস্ত বড় ভুল হয়ে যাবে। অবশ্য পৃথিবীর তুলনায় বুধ সূর্য থেকে প্রায় অর্ধেক দূরত্বে আছে বলে উত্তরে বুধ বলাটা খুব একটা অস্বাভাবিক মনে হয় না। কিন্তু আসলে তা নয়। সূর্য থেকে দ্বিতীয় গ্রহ শুক্র বুধ থেকেও প্রায় ৩ কোটি মাইল দূরে আছে। তাই এটি বুধের চেয়ে শীতল হবে মনে হলেও বাস্তবে শুক্রই সবচেয়ে উত্তপ্ত গ্রহ। এরকম কেন হলো জানো?